[{"text_idx": "#000007", "text": "Am yr un nesaf yn ein cyfres o erthyglau yn tynnu sylw at glybiau chwaraeon a chymdeithasol LHDTC+, buom yn siarad a\u0302 Baseliners Caerdydd. Dyma\u2019r Clwb Tenis LHDTC+ cyntaf yng Nghymru ac, ers mis Mawrth 2022, mae wedi bod yn enill ei le fel rhan bwysig o\u2019r byd LHDTC+ De Cymru."}, {"text_idx": "#000008", "text": "Yn LGBTQymru, rydym yn falch iawn o weld pobl yn rhoi eu pennau uwchben y parapet, yn cymryd yr awenau ac yn creu clybiau chwaraeon a chymdeithasol ar gyfer ein cymunedau LHDTC."}, {"text_idx": "#000009", "text": "Bydd unrhyw un sydd a\u0302 diddordeb mewn chwaraeon yn gwybod bod bwlch amlwg wedi bod yn yr hyn a oedd yn cael ei gynnig o ran chwaraeon i bobl LHDTC+. Gyda diddordeb cynyddol a nawr gyda dros 30 o aelodau, roeddem eisiau darganfod mwy."}, {"text_idx": "#000010", "text": "Dywedodd sylfaenydd y Baseliners, Neil Roberts:"}, {"text_idx": "#000011", "text": "\u201cRoedd gennym ni glwb LHDTC+ ar gyfer rygbi, pe\u0302l-droed a badminton, ond doedd gennym ni ddim tebyg ar gyfer tenis mewn unrhyw ran o Gymru. Sefydlais y clwb hwn, gyda chefnogaeth Tenis Cymru, i ganiata\u0301u i\u2019r holl bobl LHDTC+ fwynhau tennis cymaint a\u0302 mi.\u201d"}, {"text_idx": "#000012", "text": "Heb os, mae\u2019r clwb wedi sefydlu ei hun dros ddau dymor ac wedi dod yn rhan annatod o\u2019r byd chwaraeon LHDTC+ a\u2019n cymuned cwiar yng Nghaerdydd. Mae\u2019r clwb yn cynnig lle diogel i bobl LHDTC+ nad ydynt wedi cael mynediad i glwb traddodiadol i ddod i chwarae, heb farnu, ac mae\u2019n rhoi lle iddynt syrthio mewn cariad a\u0302\u2019r ge\u0302m!"}, {"text_idx": "#000014", "text": "\u201cO bosib, fe allai fod wedi dechrau flynyddoedd yn o\u0302l ond fe allai fod wedi cymryd mwy o amser i\u2019w sefydlu. Fodd bynnag, rydym wedi cael llawer iawn o gefnogaeth gan Tenis Cymru, sydd wedi ein galluogi i ddatblygu\u2019n gyflym iawn ers ein sefydlu.\u201d"}, {"text_idx": "#000015", "text": "\u201cAr gyfer y dyfodol rydym yn anelu am aelodaeth hapus a chynyddol, twrnameintiau rheolaidd gyda chlybiau tenis LHDTC+ eraill y DU, i gymryd rhan mewn twrnameintiau eraill yma yn Ne Cymru, ac i gefnogi clybiau tennis LHDTC+ eraill i ddod i\u2019r brig ledled Cymru a gweddill y byd. DU.\u201d"}, {"text_idx": "#000016", "text": "Tra bod hyfforddi a chwarae tenis yn rhan annatod o'r Baseliners, mae'n ymfalchi\u0308o yn yr agweddau cymdeithasol o fod yn rhan o'r clwb ac mae'n wych gweld eu bod yn cynnal digwyddiadau cymdeithasol rheolaidd yn eu lleoliad partner, The Golden Cross yng Nghaerdydd."}, {"text_idx": "#000017", "text": "Mae sesiynau hyfforddi rheolaidd y clwb yn cael eu cynnal ar ddydd Sadwrn rhwng 12 a 2 y.h. ym Mharc y Mynydd Bychan, Caerdydd. Fodd bynnag, rhag ofn y bydd glaw, mae'n well cadw llygad ar dudalennau cyfryngau cymdeithasol y clwb am ddiweddariadau!"}, {"text_idx": "#000018", "text": "Os oes gennych chi ddiddordeb mewn ymuno a\u0302'r Baseliners, cysylltwch trwy eu tudalennau cyfryngau cymdeithasol:"}, {"text_idx": "#000020", "text": "Os oes gennych chi grw\u0302p neu gymdeithas chwaraeon neu gymdeithasol gynhwysol LHDTC+ yr hoffech i ni dynnu sylw ato, cysylltwch a\u0302 Magazine@LGBTQymru.Wales"}, {"text_idx": "#000021", "text": "Happy Bisexual Awareness week !"}, {"text_idx": "#000026", "text": "LGBTQYMRU is a registered charity (no. 1193588)"}]